отразяващи се на цените и тяхната сравнимост, в съответствие с член 2, параграф 10 от основния регламент.
 (87)
 По отношение на цените на вътрешния пазар на производителите в държавата аналог бяха направени корекции за вътрешни транспортни разходи, разходи за кредити, обработка, опаковане и комисиони, както и за равнището на търговия. Що се отнася до експортните цени на включените в извадката производители износители, бяха направени корекции за транспорт, застраховка, обработка, кредити, банкови такси, опаковане, вносни такси, мита и комисиони.
 д) Дъмпингов марж
 (88)
 За всяка включена в извадката оказала съдействие група Комисията сравни среднопретеглената нормална стойност за всеки вид на сходния продукт в държавата аналог със среднопретеглената експортна цена на съответния вид на разглеждания продукт, в съответствие с член 2, параграфи 11 и 12 от основния регламент.
 (89)
 На тази основа бе установено, че среднопретеглените дъмпингови маржове, изразени като процент от цената CIF на границата на Съюза по време на разследвания период в рамките на прегледа, без платено мито, са между 66 % и 231 %.
 е) Заключение относно дъмпинга по време на разследвания период в рамките на прегледа
 (90)
 Комисията установи, че китайските производители износители са продължили (в по-голям обем отколкото при първоначалното разследване) да изнасят керамични плочки за Съюза на дъмпингови цени по време на разследвания период в рамките на прегледа.
 3. Доказателства за вероятност от продължаване на дъмпинга
 (91)
 Комисията анализира също така дали съществува вероятност от продължаване на дъмпинга, ако се допусне срокът на действие на мерките да изтече. При този анализ бяха взети предвид китайският производствен капацитет и китайският свободен капацитет, поведението на китайските износители на други пазари, състоянието на вътрешния пазар на Китай и привлекателността на пазара на Съюза.
 (92)
 Както бе посочено по-горе, деветнадесет китайски производители износители или групи от производители износители заявиха своя интерес, като те представляваха едва 1,5 % от прогнозния китайски производствен капацитет през 2015 г. Тримата включени в извадката китайски производители износители, които бяха предмет на проверка по време на едно контролно посещение на място, представляваха малка част (по-специално 0,3 %) от прогнозното китайско производство. Поради това информацията относно производството и свободния капацитет на китайските производители износители, с която Комисията разполагаше, бе ограничена.
 (93)
 Поради тази причина по-голямата част от изложените по-долу констатации относно продължаването или повторното възникване на дъмпинга трябваше да се основават на други източници, а именно на данни от Евростат, на китайската база данни за износа и на информацията, предоставена от промишлеността на Съюза в искането за преглед. При анализа на тази информация се установи посоченото по-долу.
 а) Производствен капацитет и свободен капацитет в КНР
 (94)
 Китайските производители са инсталирали големи мощности за производството на керамични плочки, които продължават да надвишават значително производствения капацитет на Съюза. През последното десетилетие китайските производители са увеличили значително своето производство и производствения си капацитет, като продължават да действат по този начин. Китайският капацитет за производство на керамични плочки се е увеличил с почти 30 % в периода между 2011 г. и 2014 г. — от 10,8 на 13,9 млрд. m2. Освен това броят на китайските производители на керамични плочки се е